Die avontuurlustige bootjie trotseer verskeie gevare op die see. Hy seil deur storms, oor branders, verby seemonsters en om bedrieglike rotse op soek na sy maats. Daar word heerlik gespeel met sy maats en tot aan die einde van die aarde geseil.
Bekoorlike kleurillustrasies vul elke bladsy. Dié publikasie het reeds met groot sukses in Spaans en Engels verskyn in Spanje en Engeland en is ook op die kortlys vir die Kate Greenaway Medal.
Ek gaan strand toe. Ek het my duikbril en my snorkel, my emmertjie en grafie, my paddavoete, my swemklere en my groot, geel tjoep ...
Kom saam op die verbeeldingsreis van 'n seuntjie wat 'n vliegtuig, 'n seilboot, 'n lorrie en 'n kameel benodig vir sy uitstappie na die see. Vir sy terugtog benodig hy natuurlik 'n tenkskip, 'n helikopter, 'n fiets en 'n trekker!
Bekoorlike kleurillustrasies vul elke bladsy.
Soek die koek
Meneer en mevrou Hond se koek word gesteel. En daar gebeur nog baie meer. Hoekom huil Kind Konyn? Waar is die elfde eendjie? Sien jy vir Vos en Haas? 'n Pragtige kyk-en-soekboek deur Thé Tjong-Khing wat kinders (en hul ouers!) ure se vermaak sal verskaf. Hierdie boek is in dieselfde tradisie as die gewilde Where's Wally.
Meneer en mevrou Hond is trots op hulle twee pragtige koeke. Saam met hulle dierevriende wil hulle 'n lekker piekniek gaan hou. Maar dan gebeur daar iets onverwags . . . 'n Pragtige kyk-en-soekboek deur Thé Tjong-Khing wat kinders (en hul ouers!) ure se vermaak sal verskaf. Hierdie boek is in dieselfde tradisie as die gewilde Where's Wally.
Illustreerder: John Alfred Rowe
Die vreeslose seerower, Kaptein Skarminkel, se geliefde Teddie val tydens 'n woeste seegeveg oorboord. Kaptein Skarminkel moet die hulp van dapper kabouters en feetjies inspan om sy beertjie te gaan red. Is hulle mans genoeg vir die wrede Mensvreter wat alle verlore beertjies gevange hou ...?
Droombos Talienkie Tandmuis en die Dief
O, wee! 'n Yslike kabaal versteur die rustigheid. Blare ruis, takke kraak en iemand huil hartsverskeurend. Dit is Talienkie Tandmuis wat so aangehardloop kom. Dit pla haar niks dat har rokkie skeur en haar hoed windskeef sit nie.
Heleen en die heks met hoofpyn
In die middel van die groot bos in Heleen se dorp, woon 'n lelike ou vrou met gitswart oë en klitsgrashare, 'n moesie op haar neus en 'n baie venynige grief: Sy haat gelukkige kinders met elke beentjie in haar benerige lyf. Hulle gee haar hoofpyn. Erge hoofpyn - sodat sy vir dae lank aan stink bossies moet ruik om reguit te kan sien. Is sy dalk 'n ... 'n ... heks? Maar daar is nie hekse nie!
Arboreta, Die Heks Met Die Groen Hare
In 'n groot, groen woud met bome wat honderde jare oud is, woon daar 'n heks wat net so oud as die bome is -'n heks met groen hare. Haar naam is Arboreta. Die verskil tussen Arboreta en al die ander hekse in die wêreld is dat sy nie 'n bose of nare heks is nie: Sy het nie moesies of 'n haakneus nie en vang ook nie kindertjies om in haar swart pot te kook later hulle beentjies af te suig nie.
Droombos Klaas Vakie se Lang Nag
'My sandsakkies is weg. Wat gaan ek doen? Ek het hulle soos elke ander oggend mooi langs my bed gebêre, my mussie en steweltjies uitgetrek en in die bed gekruip. Toe ek wakker word, was my sandsakkies skoonveld! Luister net hoe raas die mensekindertjies - hulle gaan nooit vanaand kan slaap nie,' verduidelik Klaas Vakie verdrietig.
Droombos Kersvader se groot glips
Daar is 'n gekraak van takke, 'n vreeslike slag toe dit die dik stam tref - en toe is dit doodstil.
Takke, blare en versiersels lê die wêreld vol en al wat jy hoor, is ou Knoetsboom se gekreun en gekraak. 'Eina, eina tog, my arm! Hô, hô ... ô, my kop ... waar is ek?' mompel 'n diep, growwe stem.
TO Honiball Trilogie
Oom Kaspaas; Adoons-hulle en Jakkals en Wolf
Grieta die Klein Gansie
Grieta, die klein gansie, is dikwels ingedagte. Sy droom van ander dinge terwyl die ander eendjies met gemak leer om te vlieg en te swem. Arme Grieta kry dit net nie reg nie ...en sy hou nie eers van swem nie! Maar miskien het hierdie snaakse klein gansie 'n talent wat almal anders ook kan geniet ... Daar is 'n lessie te leer selfs van diegene wat waggel op die maat van hulle eie musiek.
Jasper - Wat 'n Diep Duik
Maklike, verstaanbare storie vir voorlees en selflees met kleurvolle, vrolike illustrasies. Interaktief met My Eerste Rympie-Woordeboek.
Jasper - Wat 'n dag
Jasper - Wat 'n Partytjie!